Med bandet «Desafinado» fremførte han samba og bossa nova i en årrekke på Smuget i Oslo (1986–1993). I 1988 stiftet han Trio de Janeiro med Anne-Marie Giørtz og Sveinung Hovensjø, med to utgivelser og Spellemannprisen 1993 som resultat. Han var også gitarist, arrangør og produsent for en CD med Katia Cardenal, kalt . Denne solgte til gull, og de to mottok Europabevegelsens kulturpris i 1999. I 2000 mottok han også Gammleng-prisen i kategorien «studiomusiker». Året etter var han sammen med Trio de Janeiro 'Artist-in-Residence' under Festspillene i Vestfold. Stiftelsen Vidar Sandbeck sto i 2003 bak utgivelsen , der Lund var produsent, og sto for utvalget av låter og musikalsk tilrettelegging. Lund samarbeidet i år 2003 med lyrikeren Ove Røsbak i forestillingen «Er det lenger hit enn dit?» (2004), der tilstandene i Norge kontra Sør-Amerika ble sammenlignet. Samme forestilling ble senere framført under Prøysenfestivalen på Rudshøgda.